ORDENANZAS PARA 2017
ADMINISTRACIÓN LOCAL — Municipal — Sanxenxo (Ordenanzas e Regulamentos, 29/12/2016)

De conformidade cos artigos 17.3 e 17.4 do R. D. L.2/2004, de 5 de marzo, polo que se aproba o Texto refundido da Lei reguladora das facendas locais, publícanse os textos íntegros da creación e modificación das ordenanzas fiscais, para o exercicio de 2017: Aprobar a modificación das tarifas seguintes: Mínimo: 30 m3/trimestre 0,4262 euros/m3 1º bloque máis de 30 a 60 m3/trimestre 0,4784 euros/m3 2º bloque máis de 60 a 120 m3/trimestre 0,4789 euros/m3 3º bloque máis de 120 m3/trimestre 0,4803 euros/m3 Mínimo: 30 m3/trimestre 0,4262 euros/m3 1º bloque máis de 30 a 60 m3/trimestre 0,4262 euros/m3 2º bloque máis de 60 a 120 m3/trimestre 0,4784 euros/m3 3º bloque máis de 120 m3/trimestre 0,4789 euros/m3 Mínimo: 30 m3/trimestre 0,4262 euros/m3 1º bloque máis de 30 a 60 m3/trimestre 0,4784 euros/m3 2º bloque máis de 60 a 120 m3/trimestre 0,4789 euros/m3 3º bloque máis de 120 m3/trimestre 0,4803 euros/m3 Mínimo: 75 m3/trimestre 0,4784 euros/m3 Excesos 0,6085 euros/m3 Mínimo: 120 m3/trimestre 0,6085 euros/m3 Excesos 0,7790 euros/m3 As tarifas incrementarase co I. V. E. correspondente a cada exercicio. En concepto de dereitos, ao facer o seu pagamento no momento da sinatura do contrato, establécese o prezo de 102,34 euros. Nos contratos de subministros para obras e baixos ou industrias de tempada é preciso depositar polo interesado unha fianza de 164,86 euros. A mesma será devolta cando se tramite a baixa e sexan abonados os recibos pendentes. Aprobar a modificación das tarifas seguintes: As tarifas serían as seguintes: 1. Vivendas de carácter unifamiliar 15,032 euros/ano 2. Os hoteis, hostais, fondas e demais establecementos de hospedaxe, por cada habitación 3,775 euros/ano 3. Os cocedoiros de moluscos, depuradoras, fábricas de conservas e outras industrias que teñan grandes verteduras de augas residuais a rede de sumidoiros 1.252,085 euros/ano 4. Os colexios privados por cada alumno matriculado 0,212 euros/ano 5. Por cada local de negocio, industria ou comercio non incluído noutros apartados 18,060 euros/ano 6. Negocios relacionados coa hostalería non incluídos no segundo apartado 50,104 euros/ano NOTA: Os hoteis que teñan restaurante ou cafetería aberta ao público en xeral, deberán cotizar polos apartados 2 e 6.7. Lavado e engraxamento de vehículos, estacións de servizo e talleres mecánicos 120,245 euros/ano 8. Por dereitos de conexión á rede xeral de sumidoiros farase un pagamento por cada vivenda ou local dos mencionados nas tarifas dunha cota única de 102,34 euros, non variando o seu importe. Aprobar a modificación das tarifas seguintes: Facturación por metros cúbicos consumidos e cota fixa mensual a) Aboados con contador e servizo de abastecemento de auga. Cota fixa mensual — Uso doméstico 2,928 euros/mes — Uso comercial 2,928 euros/mes — Uso industrial hostalería, obras e outros 5,023 euros/mes Por consumo (por cada m3 rexistrado no contador do aboado) — Uso doméstico 0,187 euros/m3 — Uso comercial 0,187 euros/m3 — Uso industrial hostalería, obras e outros 0,187 euros/m3 b) Abonados sen contador ou sen servizo municipal de abastecemento de auga. — Uso doméstico 15,940 euros/trim. — Uso comercial 15,940 euros/trim. — Uso industrial hostalería, obras e outros 45,604 euros/trim. c) Aboados con subministro non procedente da rede municipal de abastecemento. Aqueles aboados/industrias que para o seu proceso de produción utilicen medios propios de abastecemento de auga, exclusivamente ou conxuntamente coa auga da rede municipal e vertan á rede de sumidoiros un caudal moi superior ó consumido da rede municipal, instalarán, ó seu cargo, aparatos para a medida do caudal vertido á rede. De mutuo acordo entre a empresa e o concesionario do servizo de augas poderase realizar un aforo do caudal vertido, a efectos de facturación. Facturarase de acordo coa seguinte tarifa: Cota fixa mensual 5,023 euros/mes Cada m3 vertido (medido ou aforado) 0,187 euros/m3 As tarifas indicadas incrementaranse co I. V. E. correspondente a cada exercicio. Engadir no cadro de tarifas o seguinte texto: “En caso de que o O. A. Terra de Sanxenxo, por causas imputables á propia administración, non imparta o total das horas lectivas establecidas para cada unha das escolas municipais (deportivas, música, centro de arte e ludoteca) deberá reducirse a taxa mensual na mesma porcentaxe, de días, horas ou materias que se deixen de impartir. Non se terán en conta, a estes efectos, os períodos de vacacións (Nadal, entroido e Semana santa) nin os días non lectivos establecidos segundo o calendario escolar. Estas reducións aplicaranse coa vixencia desta modificación da ordenanza”. Acordar a imposición e ordenación da ordenanza fiscal reguladora da taxa pola prestación do servizo de teleasistencia domiciliario do Concello de Sanxenxo, cos seguintes artigos: Esta Entidade Local, en uso das facultades contidas nos artigos 133.2 e 142 da Constitución Española, de acordo co previsto no artigo 106 da Lei 7/1985, de 2 de abril, Reguladora das Bases de Réxime Local, e nos artigos 15 a 27 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, establece a presente taxa pola prestación do Servizo de Teleasistencia domiciliaria, que se rexerá polas Normas da presente Ordenanza Fiscal. A Ordenanza será de aplicación en todo o termo municipal de Sanxenxo (Pontevedra) Constitúe o feito impoñible da presente Ordenanza a prestación de servizos sociais comunitarios de carácter asistencial e preventivo na prestación do Servizo de Teleasistencia domiciliaria en Sanxenxo (Pontevedra), tendente a mellorar as condicións de vida daquelas persoas que, pola súa avanzada idade, discapacidade, illamento social,. lles supoña un apoio co fin de favorecer a súa permanencia no contorno habitual. Están obrigados ao pago ou son suxeitos pasivos da taxa as persoas físicas que utilicen o servizo de Teleasistencia domiciliaria. Deben excluírse como usuarios as persoas con enfermidades mentais graves, incluídas demencias, dado que o manexo do sistema require un certo nivel de comprensión e discernimento. Doutra banda, dado que o sistema posibilita a atención en base principalmente á comunicación verbal usuario-centro de atención, deben excluírse tamén ás persoas con notorias deficiencias auditivas e/ou de expresión oral. Responderán da débeda tributaria os debedores principais xunto a outras persoas ou Entidades, considerándose a estes efectos como debedores principais os obrigados tributarios do apartado 2 do artigo 35 da Lei 58/2003, de 17 de decembro, Xeral Tributaria. Salvo precepto legal expreso en contrario, a responsabilidade será sempre subsidiaria. En relación á responsabilidade solidaria e subsidiaria da débeda tributaria, estarase ao establecido nos artigos 42 e 43, respectivamente, da Lei 58/2003, de 17 de decembro, Xeral Tributaria.1.—Poden ser usuarios do Servizo de Teleasistencia todas aquelas persoas que, pola súa avanzada idade, discapacidade, illamento social,. lles supoña un apoio co fin de favorecer a súa permanencia no contorno habitual.2.—Poderán gozar da condición de usuarios do Servizo de Teleasistencia todas aquelas persoas que, á data de entrada en vigor da presente Ordenanza, se atopen recibindo o servizo, e que non manifestasen a súa negativa expresa a seguir recibíndoo.3.—Será indispensable para obter a condición de usuario do Servizo de Teleasistencia domiciliara, estar empadroado neste Municipio.4.—A condición de beneficiario non se entenderá nunca como un dereito permanente, senón que sufrirá modificación ou se perderá en función da variación das causas que motivaron a súa concesión. A condición de usuario do Servizo de Teleasistencia domiciliaria poderá perderse por calquera das seguintes causas: a) Por renuncia expresa do usuario. b) Por falta de pagamento reiterado da taxa. c) Por falecemento ou cambio de domicilio fora do Municipio do usuario. d) Por decisión do Concello, en base aos informes dos servizos sociais comunitarios, ao non cumprirse as condicións polas que o servizo foi concedido. e) Por incumprimento das súas obrigas como usuarios. Os servizos sociais comunitarios serán os competentes no seguimento, regulación e avaliación do Servizo de Teleasistencia domiciliaria, podendo propor a inclusión ou exclusión de usuarios. En tanto o Concello de Sanxenxo estea adherido ao Convenio coa Deputación Provincial de Pontevedra para a coordinar o cofinanciamento e desenvolvemento do Programa de Teleasistencia Domiciliaria, asumirá as cláusulas nel designadas e comprométese ao seu cumprimento. Todas as reclamacións, queixas ou suxestións sobre o funcionamento do Servizo de Teleasistencia deberán canalizarse a través do servizos sociais comunitarios do Concello. Así mesmo, anualmente dende os Servizos Sociais Comunitarios realizarase un Informe de seguimento e avaliación do servizo. Conforme ao artigo 9.1 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, non poderán recoñecerse outros beneficios fiscais nos tributos locais que os expresamente previstos nas normas con rango de Lei ou os derivados da aplicación dos tratados internacionais. O prezo unitario do servizo de Teleasistencia domiciliaria por usuario e mes será o establecido anualmente, para cada unha das modalidades de usuario, polo Convenio asinado entre a Deputación de Pontevedra e o Concello para coordinar o cofinanciamento e desenvolvemento do programa de teleasistencia domiciliaria. A persoas usuarias do servizo de teleasistencia domiciliaria pagará o 33% do custe do servizo, porcentaxe máximo que lle correspondería asumir tal e como se establece no convenio de colaboración asinado entre este Concello e a Deputación de Pontevedra. No caso de usuarios que vivan sos ou en unidades de convivencia cuns ingresos que non excedan o 105% do IPREM, contribuirán ao custe do servizo cun 10 % do 33% establecido. A obriga de pagar a taxa nace desde o momento en que se inicie a prestación do servizo, coa instalación da unidade portátil que deberá levar permanentemente encima o usuario do servizo. As cantidades adebedadas en concepto de teleasistencia domiciliaria esixiranse trimestralmente mediante a elaboración do correspondente Padrón aprobado mediante Resolución de Alcaldía. O pagamento efectuarase mediante domiciliación bancaria que autorizará o solicitante e/ ou usuario do servizo por escrito no momento da concesión. Procederá a devolución das taxas cando non se preste o Servizo de Teleasistencia domiciliara por causas non imputables ao suxeito pasivo. En todo o referente a infraccións e sancións, será de aplicación a Lei 58/2003, de 17 de decembro, Xeral Tributaria, en concreto os artigos 181 e seguintes, así como as súas disposicións de desenvolvemento, segundo o disposto no artigo 11 do Real Decreto Lexislativo 2/2004, de 5 de marzo, a Lei 7/1985, de 2 de abril, Reguladora das Bases de Réxime Local, a Lei 58/2003, de 17 de decembro, Xeral Tributaria, a Lei 8/1989, de 13 de abril, de Taxas e Prezos Públicos. En todo o non previsto na presente Ordenanza, estarase ao disposto no Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, a Lei 7/1985, de 2 de abril, Reguladora das Bases de Réxime Local, a Lei 58/2003, de 17 de decembro, Xeral Tributaria, a Lei 8/1989, de 13 de abril, de Taxas e Prezos Públicos. Derrogar a ordenanza fiscal reguladora do I. IV. T. N. U. vixente desde o ano 2012. Acordar a imposición e ordenación da ordenanza fiscal reguladora do imposto sobre o incremento do valor dos terreos de natureza urbana, co seguinte texto: No uso das facultades concedidas polos artigos 133.2 e 142 da Constitución e 106 da Lei 7/1985, de 2 de abril, reguladora das bases do réxime local, e dos artigos 15.1 e 59.2 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, este Concello establece a nova ordenanza do imposto sobre o incremento do valor dos terreos de natureza urbana, que se rexerá polo disposto na devandita lei e pola presente ordenanza fiscal.1. Constitúe o feito impoñible deste imposto, o incremento do valor que experimenten, no termo municipal de Sanxenxo, os terreos que deban ter a consideración de urbanos e os terreos integrados nos bens inmobles clasificados como de características especiais para os efectos do Imposto sobre Bens Inmobles, e que se poña de manifesto a consecuencia da transmisión da propiedade deles por calquera título ou da constitución ou transmisión de calquera dereito real de goce, limitativo do dominio, sobre os referidos terreos, sexan entre vivos (inter vivos) ou por causa de morte (mortis causa), onerosas ou lucrativas. Terán a consideración de terreos de natureza urbana e de características especiais os así cualificados polos artigo 7.2 e 8 do Real Decreto Lexislativo 1/2004, de 5 de marzo, polo que se aproba o texto refundido da Lei do Catastro Inmobiliario. Non será preciso para a esixencia do imposto que os citados terreos estean contemplados como tales no Catastro ou Padrón do Imposto sobre Bens Inmobles.1.—Non están suxeitos a este imposto: a) O incremento de valor que experimenten os terreos que teñan a consideración de rústicos a efectos do Imposto sobre Bens Inmobles. b) As achegas de bens e dereitos realizadas polos cónxuxes á sociedade conxugal; as adxudicacións que ao seu favor e en pagamento delas se verifiquen, e as transmisións que se fagan ós cónxuxes en pagamento dos seus haberes comúns. c) As transmisións de bens inmobles entre cónxuxes ou a favor dos seus fillos, como consecuencia do cumprimento de sentencias nos casos de nulidade, separación ou divorcio, sexa cal sexa o réxime económico matrimonial. d) As achegas ou transmisións de bens inmobles efectuadas á Sociedade de Xestión de Activos Procedentes da Reestruturación Bancaria, S. A. regulada na disposición adicional sétima da Lei 9/2012, do 14 de novembro, de reestruturación e resolución de entidades de crédito, que se lle transferisen, de acordo co establecido no artigo 48 do Real Decreto 1559/2012, do 15 de novembro, polo que se establece o réxime xurídico das sociedades de xestión de activos. Non se producirá a remuneración do imposto con ocasión das achegas ou transmisións realizadas pola Sociedade de Xestión de Activos Procedentes da Reestruturación Bancaria, S. A., a entidades participadas directa ou indirectamente pola devandita Sociedade en polo menos o 50 por cento do capital, fondos propios, resultados ou dereitos de voto da entidade participada no momento inmediatamente anterior á transmisión, ou como consecuencia desta. Non se percibirá o imposto con ocasión das achegas ou transmisións realizadas pola Sociedade de Xestión de Activos Procedentes da Reestruturación Bancaria, S. A., ou polas entidades constituídas por esta para cumprir co seu obxecto social, aos fondos de activos bancarios, a que se refire a disposición adicional décima da Lei 9/2012, do 14 de novembro. Non se percibirá o imposto polas achegas ou transmisións que se produzan entre os citados Fondos durante o período de tempo de mantemento da exposición do Fondo de Reestruturación Ordenada Bancaria aos Fondos, previsto no apartado 10 da devandita disposición adicional décima.1.—Están exentos deste imposto os incrementos de valor que se manifesten como consecuencia dos seguintes actos: a) A constitución e transmisión de calquera dereito de servidume. b) As transmisións de bens que se atopen dentro do perímetro delimitado como Conxunto Histórico- Artístico, ou fosen declarados individualmente de interese cultural, segundo o establecido na Lei 16/1985, do 25 de xuño, do Patrimonio Histórico Español, cando os seus propietarios ou titulares de dereitos reais acrediten que realizaron ao seu cargo obras de conservación, mellora ou rehabilitación nos devanditos inmobles nos tres anos inmediatamente anteriores ao devengo do imposto. Para poder gozar desta exención, os suxeitos pasivos deberán solicitala de forma expresa no prazo de declaración do imposto, acreditando, mediante facturas ou certificacións de obra, un desembolso efectivo que iguale ou supere o valor catastral asignado ó inmoble no momento de devengo do imposto, indicando a data de concesión da licenza municipal, que marcará o inicio do prazo de tres anos ao que se refire o parágrafo anterior. Para estes efectos, non se incluirán no cómputo do importe as obras de ornato e limpeza. O suxeito pasivo deberá estar ao corrente das súas obrigas tributarias co Concello de Sanxenxo respecto dos tributos que gravan o inmoble en cuestión e presentará a declaración respecto de ter realizado ao seu cargo as obras. As transmisións. a título lucrativo por herdanza, quedan polo tanto excluídas, salvo que o herdeiro xustifique que as obras se fixeran ao seu cargo. Achegarán, ademais a seguinte documentación: c) As transmisións realizadas con ocasión da dación en pagamento da vivenda habitual do debedor hipotecario ou garante deste, para a cancelación de débedas garantidas con hipoteca que recaia sobre esta, contraídas con entidades de crédito ou calquera outra entidade que, de xeito profesional, realice a actividade de concesión de préstamos ou créditos hipotecarios. Así mesmo, estarán exentas as transmisións da vivenda en que concorran os requisitos anteriores, realizadas en execucións hipotecarias xudiciais ou notariais. Non resultará de aplicación esta exención cando o debedor ou garante transmitente ou calquera outro membro da súa unidade familiar dispoña doutros bens ou dereitos en contía abondo para satisfacer a totalidade da débeda hipotecaria e evitar a alienación da vivenda. Para estes efectos, considerarase vivenda habitual aquela na que haxa figurado empadroado o contribuínte de forma ininterrompida durante, polo menos, os dous anos anteriores á transmisión ou dende o momento da adquisición se o devandito prazo fose inferior aos dous anos. Respecto ao concepto de unidade familiar, estarase ao disposto n Lei 35/2006, do 28 de novembro, do Imposto sobre a Renda das Persoas Físicas e a modificación parcial das leis dos Impostos sobre Sociedades, sobre a Renda de non Residentes, e sobre o Patrimonio. Para estes efectos, equipararase o matrimonio coa parella de feito legalmente inscrita. A concorrencia dos requisitos previstos anteriormente acreditarase polo transmítente ante a Administración tributaria municipal 2.—Así mesmo, están exentos deste imposto os incrementos de valor correspondentes cando a condición do suxeito pasivo recaia sobre as seguintes persoas ou entidades: a) O Estado, as Comunidades Autónomas e as Entidades locais, ás que pertence o municipio X, así como os Organismos autónomos do Estado e as entidades de dereito público de análogo carácter das Comunidades Autónomas e de ditas Entidades locais. b) O Concello de Sanxenxo e demais entidades locais integradas ou nas que se integre este, así como súas respectivas entidades de dereito público de análogo carácter ós organismos autónomos do Estado. c) As institucións que teñan a cualificación de benéficas ou de beneficio docentes. d) As Entidades Xestoras da Seguridade Social e as Mutualidades de Previsión social reguladas polo Texto Refundido da Lei de Ordenación e Supervisión de Seguros Privados aprobado polo RDL 6/2004 de 29 de outubro. e) Os titulares de concesións administrativas reversibles respecto dos terreos afectos a elas f) A Cruz Vermella Española. g) As persoas ou entidades a favor das cales se recoñecese a exención en tratados ou convenios internacionais. h) As entidades sen fins lucrativos e aquelas outras entidades recollidas na Lei 49/2002, de 23 de decembro, nos supostos e cos requisitos que a citada lei e o regulamento para a aplicación do réxime fiscal das mencionadas entidades aprobado por Real Decreto 1270/2003, do 10 de outubro, establecen.1.—Gozarán dunha bonificación do ata o 95% na cota integra os suxeitos pasivos deste imposto cando o feito impoñible consista na transmisión de dominio, constitución ou transmisión de calquera dereito reais de goce limitativos do dominio, por causa de morte en relación á vivenda habitual causante a favor do seu cónxuxe, descendentes e ascendentes en liña recta, por natureza ou adopción segundo a seguinte escala: Para acreditar os ingresos presentarase a derradeira declaración de IRPF presentado ou certificación da Axencia Tributaria de non teren obriga de presentala. En caso de declaración conxunta computaranse só os ingresos do suxeito pasivo. No caso de non acreditarse os ingresos anuais, aplicarse a bonificación do 50% da cota. Para o disfrute deste beneficio fiscal será imprescindible a acreditación da condición de vivenda habitual do causante no momento do seu falecemento mediante certificado de empadroamento expedido polo Concello. O ben inmoble debe ser a vivenda habitual do causante durante tres anos antes, polo menos, do falecemento. Para os efectos do goce da bonificación, equipárase ao cónxuxe a quen convivise co causante con análoga relación de afectividade e se o acredite mediante certificado de inscrición no rexistro de unións de parellas de feito expedido ao efecto.2.—Cando as transmisión de terreos ou constitución de dereitos reais de goce limitativos de dominio feitos a título lucrativo, por morte a favor de cónxuxe, descendentes e ascendentes en liña recta, por natureza ou adopción, non sexan da vivenda habitual, estas terán unha bonificación da cota do importe de ata un 50%, segundo a seguinte escala: Para acreditar os ingresos presentarase a derradeira declaración de IRPF presentado ou certificación da Axencia Tributaria de non teren obriga de presentala. En caso de declaración conxunta computaranse só os ingresos do suxeito pasivo. No caso de non acreditarse os ingresos anuais, aplicarse a bonificación do 20% da cota 3. As bonificacións dos dous parágrafos anteriores serán aplicables, en idénticas porcentaxes, aos pactos de mellora e ás apartacións, para as mesmos suxeitos e polos mesmos bens considerándose tamén que para a bonificación da vivenda habitual será necesario que esta sexa a do mellorante ou apartante durante tres anos antes, polo menos, da data do pacto de mellora ou da apartación.1. É suxeito pasivo do imposto a título de contribuínte: a) Nas transmisións de terreos ou na constitución ou transmisións de dereitos reais de goce limitativos do dominio, a título lucrativo, a persoa física ou xurídica ou entidade á que se refire o artigo 35.4 da Lei Xeral tributaria que adquira o terreo ou a favor de quen se constitúa ou transmita o dereito real de que se trate. b) Nas transmisións de terreos ou na constitución ou transmisión de dereitos reais de goce limitativos do dominio, a título oneroso, a persoa física ou xurídica ou a entidade á que se refire o artigo 35.4 da Lei Xeral Tributaria que transmita o terreo ou que constitúa ou transmita o dereito real de que se trate.2. Nos supostos a que se refire a letra b) anterior, se o contribuínte é persoa física non residente en España, terá a consideración de substituto do contribuínte a persoa física ou xurídica, ou a entidade á que se refire o artigo 35.4 da Lei Xeral Tributaria que adquira o terreo ou a favor de quen se constitúa ou transmita o dereito real de que se trate, sen prexuízo da facultade do substituto de repercutir a cota tributaria ó trasmitente Considerarase que o contribuínte é persoa non residente en España, cando ou ben se manifesta expresamente no documento que consta no acto o contrato presentado a liquidación ou ben se deduce porque o domicilio declarado é no estranxeiro.3.—Responderán solidariamente ou de forma subsidiaria da débeda tributaria as persoas ou entidades as que se refiren os artigos 42 e 43 da Lei 58/2003, de 17 de decembro, xeral tributaria, respectivamente.1. A base impoñible deste imposto estará constituída polo incremento real de valor dos terreos de natureza urbana, posto de manifesto no momento do devengo e experimentado ao longo dun período máximo de vinte anos. A efectos da determinación da base impoñible, deberá terse en conta o valor do terreo no momento do devengo, de acordo o previsto nos apartados 2 e 3 deste artigo, e o porcentaxe que corresponda en función do previsto no apartado 4.2.—Entenderase por valor do terreo no momento do devengo: a) Nas transmisión de terreos, o que teñan determinado en dito momento a efectos do Imposto sobre Bens Inmobles. Non obstante, cando dito valor sexa consecuencia dunha ponencia de valores que non reflexa modificacións de planeamento aprobadas con posterioridade á aprobación da citada ponencia, liquidarase provisionalmente este imposto con arranxo o mesmo. Neste caso, na liquidación definitiva aplicarase o valor dos terreos unha vez se obtivese conforme ós procedementos de valoración colectiva que se instrúan, referido a data do devengo. Cando esta data non coincida coa de efectividade dos novos valores catastrais, estes corrixiranse aplicando os coeficientes de actualización que correspondan, establecidos ó efecto nas leis de Presupostos Xerais do Estado Cando o terreo, aínda sendo de natureza urbana ou integrado nun ben inmoble de características especiais, no momento do devengo do imposto non teña determinado o valor catastral en dito momento, o Concello practicará a liquidación cando o valor catastral sexa determinado, referido dito valor o momento do devengo. b) Na constitución e transmisión de dereitos reais de goce limitativos do dominio, sobre terreos de natureza urbana, será a parte do valor definido no apartado a) que resulte de aplicar as seguintes regras: 1ª. No caso de constituírse un dereito de usufruto temporal, o seu valor equivalerá a un 2% do valor catastral do terreo por cada ano de duración do mesmo sen que poida exceder do 70% de dito valor catastral.2ª. Se o usufruto fose vitalicio, o seu valor, no caso de que o usufrutuario tivese menos de vinte anos, será equivalente ao 70% do valor catastral do terreo, minorándose esta cantidade nun 1% por cada ano que exceda desta idade ao límite mínimo do 10% do valor catastral. Se o dereito de usufruto vitalicio constitúese simultánea e sucesivamente en favor de dous ou máis usufrutuarios, a porcentaxe estimarase tendo en conta unicamente o usufrutuario de menor idade. No caso de dous ou máis usufrutos vitalicios sucesivos, a porcentaxe aplicable a cada un deles estimarase tendo en conta a idade do respectivo usufrutuario; correspondendo aplicar nestes casos, á núa propiedade cando cumpra, a porcentaxe residual de menor valor.3ª. Se o usufruto se establece a favor dunha persoa xurídica por un prazo indefinido ou superior a trinta anos considerarase como unha transmisión da propiedade plena do terreo suxeita a condición resolutoria e o seu valor equivalerá ao 100% do valor catastral do terreo usufrutuado.4ª. Cando se transmita un dereito de usufruto xa existente, as porcentaxes expresadas nos epígrafes b.1, b.2 e b.3 aplicaranse sobe o valor catastral do terreo no momento da transmisión.5ª. Cando se transmita o dereito dunha propiedade, o seu valor será igual á diferenza entre o valor catastral do terreo e o valor do usufruto, calculado segundo as regras anteriores.6ª. O valor dos dereitos de uso e habitación será o que resulte de aplicar ao 75% do valor catastral dos terreos sobre os que se constitúan tales dereitos as regras correspondentes á valoración dos usufrutos temporais ou vitalicios segundo os casos. c) Na constitución ou transmisións do dereito a elevar unha ou máis plantas sobre un edificio ou terreo, ou do dereito a realizar a construción baixo solo sen implicar a existencia dun dereito real de superficie, a parte do valor definido no apartado a) anterior que represente, respecto do valor total do terreo, o módulo de proporcionalidade fixado na escritura de transmisión ou, no seu defecto, o valor que resulte de establecer a proporción entre a superficie ou volume das plantas a construír en voo ou subsolo e a superficie total ou volume edificados unha vez construída aquela. d) Na constitución ou transmisión de calquera outros dereitos reais de goce limitativos do dominio distintos dos enumerados neste artigo: 1) O resultado de capitalizar ao interese básico do Banco de España a súa renda ou pensión anual.2) O prezo pactado na constitución se fose maior. e) Nos supostos de expropiación forzosa, a parte ou proporción de prezo xusto que corresponda ao valor do terreo, agás que o valor catastral fose inferior, en que prevalecerá este último. f) Nas transmisións de pisos ou locais en réxime de propiedade horizontal, o valor do terreo será o específico do solo que cada predio tivese fixado no Imposto sobre Bens Inmobles e, se non o tivese aínda establecido, estimarase en función da cota de copropiedade que teña atribuído o predio alleado.3. Sobre o valor do terreo no momento do devengo, derivado do disposto nos apartados 2 e 3 anteriores, aplicarase a seguinte porcentaxe anual: a) Período de 1 ata 5 anos: 3,70 % b) Período de 6 ata 10 anos: 3,10 % c) Período de 11 ata 15 anos: 2,80% d) Período de 16 ata 20 anos (ou máis): 2,50 % Entenderase, a efectos deste imposto, por período de xeración o número de anos completos transcorridos entre a data da anterior adquisición do terreo ou da constitución ou transmisión dun dereito real de goce limitativo de dominio e a data na que se adquire a obriga de contribución (devengo), sen que se teñan en consideración as fraccións de ano. En ningún caso o período de xeración poderá ser inferior a un ano.1. A cota íntegra deste imposto será o resultado de aplicar á base impoñible, o tipo de gravame do 26%. 2. A cota líquida do imposto será o resultado de aplicar sobre a cota íntegra as bonificacións previstas no artigo 4 da presente ordenanza 1. O imposto devengarase: a) Cando se transmita a propiedade do terreo, sexa a título oneroso ou gratuíto, entre vivos ou por causa de morte, na data da transmisión. b) Cando se constitúa ou transmita calquera dereito real de goce limitativo do dominio, na data en que teña lugar a constitución ou transmisión.2. Cando se declare ou recoñeza xudicial ou administrativamente por resolución firme que tivese lugar a nulidade, rescisión ou resolución do acto ou contrato determinante da transmisión do terreo ou da constitución ou transmisión do dereito real de goce sobre o mesmo, o suxeito pasivo terá dereito á devolución do imposto satisfeito, sempre que dito acto ou contrato non lle tivese producido efectos lucrativos e reclame a devolución no prazo de cinco anos dende que a resolución quedou firme, entendéndose que existe efecto lucrativo cando non se xustifique que os interesados deban efectuar as recíprocas devolucións a que se refire o artigo 1295 do Código Civil. Aínda que o acto ou contrato non producise efectos lucrativos, se a rescisión ou resolución se declarase por incumprimento das obrigas do suxeito pasivo do imposto, non haberá lugar a devolución ningunha.3. Se o contrato queda sen efecto por mutuo acordo das parte contratantes, non procederá a devolución do imposto satisfeito e considerarase como un acto suxeito a tributación. Como tal mutuo acordo estimarase o pacto en acto de conciliación e a simple conformidade coa demanda.4. Nos actos ou contratos en que medie algunha condición, a súa cualificación farase conforme, ás prescricións contidas no Código Civil. Se fose suspensiva non se liquidará o imposto ata que esta se cumpra. Se a condición fose resolutoria, esixirase o imposto, a reserva, cando a condición se cumpra, de face-la oportuna devolución segundo o apartado 3 anterior.1. Son competencia exclusiva do Concello, as facultades de xestión, liquidación, inspección, recadación e sanción, así como a revisión dos actos ditados en vía de xestión tributaria deste imposto.2. Os suxeitos pasivos estarán obrigados a presentar no Concello unha declaración, segundo o modelo determinado por este, do que se proverán no Rexistro Xeral, que conterá os elementos da relación tributaria imprescindíbeis para a cuantificación da débeda. Nas dependencias municipais encargadas da xestión deste imposto prestaráselles aos administrados o asesoramento necesario para cubrir adecuadamente os citados modelos.3.—Á declaración acompañaranse os documentos nos que consten os actos ou contratos que orixinan a imposición, así como tamén os xustificantes dos elementos tributarios necesarios para practicar a liquidación correspondente e os que acrediten as exencións e bonificacións que o suxeito pasivo solicitase, os cales virán especificados no modelo de declaración do imposto e, en todo caso, incluirán os que de seguido se detallan: No caso de que o declarante actúe como representante do obrigado a declarar, acompañarase documento acreditativo da representación. a) Se fora por transmisión “mortis causa”, será necesario: Cando a declaración vaia acompañada de escritura pública de aceptación e adxudicación da herdanza, bastará con aportar copia de dita escritura. b) Se fora por pacto de mellora ou por apartación: c) Se fora por transmisión “inter vivos” deberá aportar 4.—A devandita declaración deberá ser presentada nos seguintes prazos, que se contarán desde a data na que se produza o devengo do imposto: a) Cando se trate de actos “inter vivos”, o prazo será de trinta días hábiles. b) Cando se trate de actos por causa de morte, o prazo será de seis meses prorrogábeis ata un ano se o solicita o suxeito pasivo. c) Cando se trate de pacto de mellora ou apartación o prazo será de seis meses.5.—Unha vez presentada a declaración tributaria polo obrigado tributario, expedirase a correspondente liquidación que será notificada ao domicilio do suxeito pasivo, con indicación do prazo de ingreso e expresión dos recursos procedentes. Con independencia do disposto no artigo anterior e do establecido no art.8 do Real decreto lexislativo 2/2004 e no art.93 da Lei Xeral Tributaria, están igualmente obrigados a comunicarlle ao Concello a realización do feito impoñible nos mesmos prazos cós suxeitos pasivos: a) Nas transmisións e nas constitucións de dereitos reais de goce limitativos de dominio a título lucrativo entre vivos, o doador ou quen constitúa ou transmita o dereito real de que se trate. b) Nas transmisións e nas constitucións ou transmisións de dereitos reais de goce limitativos de dominio a título oneroso, o adquirente ou a persoa a favor de quen se constitúa ou transmita o dereito de que se trate. Á devandita comunicación acompañarase copia do documento notarial, xudicial ou administrativo en que conste o acto, feito ou contrato que orixina a imposición.2. Así mesmo, os notarios estarán obrigados a remitir ao Concello, dentro da primeira quincena de cada trimestre, relación ou índice comprensivo de todos os documentos por eles autorizados no trimestre anterior, nos que se conteñan feitos, actos ou negocios xurídicos que poñan de manifesto a realización do feito impoñible deste imposto, con excepción dos actos de última vontade. Tamén estarán obrigados a remitir dentro do mesmo prazo, una relación de documentos privados comprensivos dos mesmos feitos, actos ou negocios xurídicos, que lles fosen presentados para coñecementos ou lexitimación de sinaturas. A inspección e recadación do imposto realizarase de acordo co previsto na Lei Xeral Tributaria e nas outras leis do Estado reguladoras da materia, así como nas disposicións ditadas para o seu desenvolvemento. En todo o relativo á cualificación das infraccións tributarias, así como á determinación das sancións que por elas mesmas correspondan en cada caso, aplicarase o réxime regulado na Lei xeral tributaria e nas demais disposicións sobre a materia. Para todo o non especialmente previsto nesta ordenanza aplicaranse os preceptos concordantes do Real Decreto Lexislativo 2/2004, do 5 de marzo, polo que se aproba a texto refundido da Lei Reguladora das Facendas Locais, da Lei xeral Tributaria e da Lexislación Urbanística sobre a Cualificación dos Terreos, As modificacións producidas pola Lei de Orzamentos Xerais do Estado ou calquera outra norma de rango legal que afecte a calquera elemento do presente imposto serán de aplicación automática dentro do ámbito desta Ordenanza. Aprobar a modificación da ordenanza reguladora do imposto sobre bens inmobles cos seguintes tipos de gravame: IBI urbana: O tipo de gravame quedará fixado no 0,44 %. IBI rústica: O tipo de gravame quedará fixado no 0.48 %. Modificar a redacción do artigo 4º que queda como segue: 1. Ó amparo do disposto no artigo 74.4 do Real Decreto Lexislativo 2/2.004 de 5 de marzo, recoñécese unha bonificación para aqueles suxeitos pasivos que ostenten a condición de familia numerosa, segundo as seguintes regras: 1.1. Entenderase por familia numerosa a convivencia nun mesmo domicilio de cinco persoas, como mínimo, que manteñan entre elas unha situación de convivencia permanente rexistrada ós efectos no Padrón municipal de habitantes do concello, segundo os seguintes esquemas: a. Entenderase incluídos na unidade familiar os contraentes de matrimonio e as persoas que de acordo ó disposto na normativa civil vixente no Estado teñan unha relación de convivencia de feito debidamente rexistrada ou recoñecida por proba de estado segundo as normas civís vixentes. b. Entenderase incluídos os descendentes en liña recta dos mencionados no apartado 1.1. a, sen diferenza de grao e filiación, e neste último suposto con independencia de que a filiación sexa común ou referente a só un dos mencionados no apartado anterior. En todo caso os descendentes deberán ter unha idade inferior a 25 anos, ou se a superasen, amosar por calquera medio válido en dereito, que salvagarde o dereito á intimidade dos afectados que sofren calquera xénero de incapacidade permanente, enfermidade permanente ou situación de dependencia. c. Entenderase incluídos os ascendentes dos mencionados no apartado 1.1. a. que teñan por razón da idade, enfermidade ou calquera outra causa unha situación de dependencia dos seus descendentes e que se poida amosar tal feito mediante documentos válidos en dereito que salvagarden o dereito a intimidade dos afectados. Non se terá en conta o grado. Este apartado será extensible ás persoas que manteñan relación de convivencia efectiva cos mencionados no apartado 1.1. a. e que teñan unha relación familiar en liña colateral ou simplemente afectiva e se atopen en situación de enfermidade grave permanente ou situación de dependencia.2.1 O nivel de bonificación será o seguinte, en función do nivel de renda do suxeito pasivo: a) Ata 12.000€: 90% da cota tributaria. b) De 12.001€ a 20.000€: 80% da cota tributaria. c) De 20.001€ a 30.000€: 70% da cota tributaria. d) De 30.001€ en diante: 50% da cota tributaria. O réxime de bonificacións poderá ser alterado para cada exercicio fiscal e de forma obrigatoria de advir unha nova ponencia de valores.2.2 Normas de xestión: a) Deberase presenta-la solicitude dentro do primeiro trimestre de cada exercicio tributario ou fiscal. b) Deberase acompañar certificación de renda, sexa positiva ou negativa, de tódolos membros da unidade familiar maiores de idade agás as percepcións de pensións por motivo de incapacidade e/ou dependencia. c) Deberase acompañar certificado do rexistro municipal do Padrón municipal de habitantes onde conste a situación de convivencia dos membros da unidade familiar na vivenda obxecto de bonificación que deberá ser de residencia habitual. d) A situación de dependencia efectiva á que se refire o apartado 1.1. c poderase acreditar por informe dos servizos sociais deste concello. e) A situación de convivencia de feito á que se refire o apartado 1.1. a poderase acreditar mediante certificado de rexistro público ou proba de estado que se poderá informar polos servizos sociais deste concello. f) Esta bonificación será incompatible coa establecida no artigo 74.3, no senso de que de ser coincidentes non se aplicará esta última. As presentes ordenanzas entrarán en vigor o día da súa publicación e comezarán a aplicarse o día 1 de xaneiro de 2017, permanecendo en vigor en tanto non se acorde a súa modificación ou derrogación expresa. Contra a aprobación definitiva destas ordenanzas fiscais poderase interpoñer recurso contencioso-administrativo ante o órgano de dita xurisdicción no prazo de dous meses contados desde o día seguinte ao desta publicación no Boletín oficial da provincia. Sanxenxo, 23 de decembro de 2016.—O alcalde, Gonzalo Gonzalo Pita.